**Český Krumlov** (njemački: *Krummau an der Moldau* ili *Böhmisch Krummau*; latinski: *Crumlaw*) je grad na rijeci Vltavi u češkoj pokrajini Južna Češka. Grad je sagrađen oko dvorca iz 13. st. s gotičkim, renesansnim i baroknim elementima. Izvaredan je primjer malog srednjovjekovnog grada čija je građevinska baština ostala netaknuta zahvaljujući mirnom razvoju tijekom pet stoljeća. Zbog toga je povijesno središte grada 1992. godine upisano na UNESCO-v popis mjesta svjetske baštine u Europi.

Povijest
--------

Dvorac je u 13. stoljeću izgrađen na zavoju rijeke Vltave u obliku potkove, pored važnog trgovačkog puta povijesne pokrajine Češke. Područje današnjeg grada je od 1302. godine pripalo obitelji Rožmberkové (njemački: *Rosenberg*), a Rudolf II. car Svetog Rimskog Carstva, ga je otkupio 1602. godine i poklonio ga svom sinu Juliju od Austrije. Ferdinand II. car Svetog Rimskog Carstva, ga opet poklanja obitelji Schwarzenberg.

Češki Krumlov 1810. godine
Český Krumlov je bio sjedištem vojvodine Krumlov, a 1910. godine u njemu je živjelo 7.367 Nijemaca i 1.295 Čeha. U razdoblju između dva svjetska rata pripao je Češkoj republici, a 1938. godine anektirala ga je Nacistička Njemačka kao dijela Sudeta. Krajem Drugog svjetskog rata oslabađa ga Američka vojska i pripada Čehoslovačkoj, nakon čega je njemačko stanovništvo protjerano.

Tijekom čehoslovačke komunističke vlasti grad je bio zapušten, ali je nakon Baršunaste revolucije 1989. njegova ljepota većinom obnovljena i danas je omiljeno turističko odredište, osobito za turiste iz Njemačke i Austrije.

U velikoj poplavi rijeke Vltave 2002. godine stradao je i Český Krumlov.

Znamenitosti
------------

Većina građevina su izgrađene od 14. do 17. stoljeća, i to u gotičkom, renesansnom i baroknom stilu. Središte starog grada se nalazi unutar zavoja s četvrti *Latrán* i dvorcem s druge strane rijeke Vltave.

Dvorac Český Krumlov je izrazito velik za grad skromnih dimenzija. Nakon Dvorca Hradčany u Pragu, on je drugi po veličini u Češkoj. U dvorcu se nalazi veliko dvorište s mostom preko pukotine u stijeni na kojoj je izgrađen dvorac, a oko njega su građevine iz različitih razdoblja i stilova. Jedna od njih je barokno kazalište (1766.) koje ima sačuvanu originalnu mašineriju, scenu i pomagala; takvo nešto imaju još samo dva kazališta, Drottningholm i Gripsholm u Švedskoj. Zbog starosti koristi se samo tri puta godišnje, a jedna od anualnih predstava je barokna opera pod svjetlošću svijeća.
Jedna od građevina je Muzej Egona Schielea, austrijskog slikara koji je živio u gradu.

U gradu se nalazi i gotička Crkva sv. Vitusa (*Kostel Sv. Víta*) iz 15. stoljeća koja je oslikana vrijednim freskama.

Pivovar Eggenberg se također nalazi u gradu, a na njegovim slikovitim ulicama snimani su i mnogi filmovi, kao što su: Traumstadt (1970.), Iluzionist (2006.) i Hostel (film).

Oko 10 km od grada nalazi se najstariji češki samostan, Zlatá Koruna, a 30-tak km udaljen je i dvorac Hluboka. Český Krumlov je blizu najvećeg češkog nacionalnog parka, Šumava.

* DvoracDvorac
* Dvorište dvorcaDvorište dvorca
* Pozornica baroknog kazalištaPozornica baroknog kazališta
* Crkva sv. VitaCrkva sv. Vita

Slavni stanovnici
-----------------

Rođeni u gradu:

|  |  |
| --- | --- |
| * Plemićka obitelj Rosenberg (češki: Rožmberk(ové) ili Rožmberka), od oko 1250.
* Stephan Krumenauer (1400. - 1461.), njemački graditelj
* Jakub Horčický z Tepence (1575. - 1622.), liječnik i kemičar
* Anton Hickel (1745. - 1798.), slikar
* Joseph Karl Ambrosch (1759. - 1822.), tenor i skladatelj
* kraljević Felix od Schwarzenberga (1800. - 1852. Beč), austrijski državnik
* Marie Soukup(ová), Egonova majka
* Egon Schiele (1890. - 1918.), austrijski slikar
* Karel Šmirous (1890. - 1981. Prag), češki znanstvenik
* Ernst Waldbrunn (1907. - 1977.), austrijski kabare glumac
 | * Anna Chromy (1940.-), slikarica i kiparica
* Dana Kuchtová (1961.-), političarka
* Tomáš Kobes (1978.), kanu veslačica

Slavni stanovnici:* Jaroš Griemiller, glumac
* Šimon Lomnický z Budče (155.2 - 1622.), književnik
* Wenzel Albin von Helfenburg (~1500 - 157.7), arhivist
* Petr Eben (1929. Žamberk - 2007.), skladatelj
* Marek Kopelent (1932. -, Prag), predavač na "Ljetnom seminaru skladatelja Český Krumlov"
 |

Izvori
------

1. ↑  „Český Krumlov, povijest grada". Arhivirano iz originala na datum 2010-05-07. Pristupljeno 2013-01-03.

Vanjske poveznice
-----------------

***Český Krumlov*** na Wikimedijinoj ostavi

* Český Krumlov, licencirane fotografije Arhivirano 2011-07-22 na Wayback Machine-u
* Ckrumlov.cz, povijest grada ()
* Internacionalni glazbeni festival Český Krumlov
* virtual show

| * p
* r
* u
Svjetska baština u Češkoj |
| --- |
|  | Český Krumlov • Palača Kroměříž s parkom • Historijsko selo Holašovice  • Stup Presvetog Trojstva u Olomoucu  • Jevrejska četvrt i Bazilika sv. Prokopija u Třebíču  • Kutná Hora • Lednice-Valtice  •  Dvorac Litomyšl  • Hodočasnička crkva sv. Ivana Nepomuka  • Prag • Historijski centar Telča  • Vila Tugendhat u Brnu
 | Češka zastava |
| **Nematerijalna svjetska baština u Češkoj**

Slovački verbunk, regrutacijski ples  • Sokolarstvo1)  • Pokladni običaji u području Hlinecko  • Povorka kraljeva u jugoistočnoj Češkoj |
| 
1) Nematerijalna svjetska baština više zemalja   |